પંચગનીમાં ખાનગી વૈભવી હોસ્પિટલની ભરમાર હતી, પરંતુ પોલીસ કેસ હતો એટલે પહેલાં વિલીને સરકારી હોસ્પિટલમાં લાવવામાં આવ્યો. હોસ્પિટલ સુપ્રિન્ટેન્ડેન્ટે તેને પુણે રિફર કરવાની જરૂરિયાત ન જણાવી હોત તો ઈયાન પ્રાઈવેટ હોસ્પિટલની તજવીજ કરવાનો જ હતો. પરંતુ આજની રાત પૂરતો જ સવાલ હતો, એટલે ઈયાને વાંધો લીધો ન હતો. અહીં પ્રાથમિક સારવાર, નિદાન, ટેસ્ટ થયા પછી દરેક અગત્યની સર્જરી તો પુણે જ થવાની હતી.